Christian Eriksen hefur ekki heillað marga með spilamennsku sinni á þessari leiktíð . AFP Christian Eriksen mun að öllum líkindum yfirgefa enska knattspyrnufélagið Tottenham í janúar en það eru enskir fjölmiðlar sem greina frá þessu . Eriksen verður samningslaus næsta sumar og getur því farið frítt frá félaginu næsta sumar . Tottenham verður því að selja leikmanninn þegar janúarglugginn verður opnaður , ætli félagið sér að fá eitthvað fyrir hann . Eriksen hefur alls ekki heillað á þessari leiktíð með spilamennsku sinni og vilja margir meina að Daninn sé ekki með hausinn á réttum stað . Manchester United reyndi að fá Danann á Old Trafford síðasta sumar , en sóknarmaðurinn vildi ekki færa sig um set þar sem hann beið eftir tilboði frá Real Madrid . Eriksen er hins vegar tilbúinn að færa sig til Manchester í janúar samkvæmt enskum fjölmiðlum . Eriksen kom til Tottenham frá Ajax árið 2013 og á að baki rúmlega 200 leiki fyrir félagið í öllum keppnum . Eriksen verður 28 ára gamall í febrúar á næsta ári en hann á að baki 94 landsleiki fyrir Danmörku þar sem hann hefur skorað 31 mark .